JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Iisrael viib vägesid välja
Iraan ähvardab saatkondi
Hamasi poja arvamus
Iisraeli kaitseminister Yoav Gallant teatas mõned päevad tagasi,
et armee (IDF) viib osa oma vägesid Gaza kesk- ja lõunaosast välja.
Seda peamiselt Khan Younise piirkonnas,
kus Iisraeli armee on juba saavutanud peaaegu kõik oma sihid.
Küsimus pole armee Gazast välja viimises,
vaid järgmises etapis,
mille käigus valmistutakse ulatuslikuks operatsiooniks lõunas Rafah' kandis.
Ta ütles ka, et vägede väljaviimine Khan Younisest
toimus alles pärast seda,
kui Hamas lakkas olemast sõjaline organisatsioon selles linnas.
Väed jäid kohale, et valmistuda operatsiooniks Rafah's.
Kuigi üks kõrge IDF-i ametnik ütles,
et sellel sammul ei olnud mingit pistmist USA survega,
kõlas teadaanne kohe pärast seda,
kui IDF eelmisel nädalal ekslikult seitse humanitaarabitöötajat tappis.
Armee ei tõmbu Khan Younisest mingil juhul täielikult välja,
vaid jätab piirkonna kindlustamiseks ühe brigaadi sõdureid.
Peastaabi ülem kindral Herzi Halevi,
kes rääkis ka pantvangiläbirääkimistest, ütles,
et pantvangide tagasitoomine on kiireloomuline ja oluline eesmärk.
Töötame selleks, et kõik pantvangid võimalikult kiiresti tagasi saada.
Kairos on läbirääkimised Gaza konflikti relvarahu üle
teinud mõningaid edusamme
ja kõik osapooled on jõudnud põhipunktides kokkuleppele,
teatas Egiptuse telekanal Al-Qahera News esmaspäeva varahommikul,
viidates kõrgemale Egiptuse allikale.
Nii Iisrael kui ka Hamas saatsid pühapäeval tiimid Egiptusesse,
et pärast kuus kuud kestnud konflikti
võimaliku relvarahu üle uuesti läbirääkimisi pidada.
Hamas ei kommenteerinud kohe edusamme
ja ükski Kairo läbirääkimispooltest
pole Al-Qahera uudiste raportit kinnitanud.
Al-Qahera andmetel lahkusid Hamasi ja Katari delegatsioonid Kairost,
kuid pidid naasma kahe päeva pärast,
et leppida kokku lõpliku kokkuleppe tingimustes,
Iisraeli ja USA delegatsioonid aga lahkusid Kairost mõne tunni pärast.
Kanal lisas, et läbirääkimised kestvat veel kaks päeva.
Hamas kordas pühapäeval oma nõudmisi,
sealhulgas püsivat relvarahu,
mis tähendab Iisraeli vägede väljaviimist Gazast,
ümberasustatud inimeste tagasipöördumist
ja Iisraeli valitsuse nõusolekut pantvangide vahetamiseks
palestiinlastest vangide vastu Iisraeli vanglais.
Iisraelis kahtlustatakse,
et Hamasil on raske nõustuda kõigi pantvangide vahetamisega,
sest arvatakse, et suur osa neist on juba surnud
ja neid on koheldud nii julmalt,
et Hamas ei taha lasta maailmal seda näha.
IDF-i peastaabiülem Herzi Halevi ütles möödunud pühapäeval,
et sõda Gazas jätkub ja et vägede väljaviimine Gazast ei tähenda,
et sõda oleks kaugeltki lõppenud, vaid et taandumise sihiks
on valmistada armee ette Rafah'sse sisenemiseks.
Kindral Halevi ütles ka, et Iisrael on täna mitmesektorilies sõjas
ja on valmis mis tahes Iraanist lähtuvaks rünnakuks.
"Peame seda sõda täiesti erinevalt. See erineb oma eelkäijatest,"
ütles kindral Halevi pressile tehtud avalduses üritusel,
mis tähistas kuut kuud pärast Hamasi rünnakut ja sõja algust.
Maailma tähelepanu liigub nüüd tõenäoliselt sellele,
kas IDF ründab esimesena Rafah't,
kas Hamas sõlmib selle rünnaku vältimiseks pantvangilepingu
või kas Iisrael nõustub Hamasi nõudmistega,
et rohkem palestiinlasi võiks naasta Gaza põhjaosadesse.
Iisrael on avanud Gazasse suunduva Erezi piiripunkti ja Ashdodi sadama
humanitaarabi toimetamiseks Gaza sektorisse.
Otsused tehti, kuna USA ähvardas lõpetada relvaimpordi toetamise.
See tähendab ühelt poolt,
et palestiinlased saavad vabalt liikuda Gaza lõunaosa ja Khan Younise vahel
ning teiselt poolt, et valitseb täielik vaakum,
mis takistab Hamasi režiimi taastumist.
Seepärast on IDF eraldanud Gaza põhja- ja keskosa lõunaosast.
Mõned palestiinlased on sunnitud siiski oma asulatest eemale jääma,
sest Gaza põhjaosas on ikka veel umbes 150-300 000 palestiinlast,
kes oma piirkondadest ei lahkunud.
Hamas omalt poolt kuulutas IDF-i lahkumise kohe osaliseks võiduks,
sest jäi oma seisukoha juurde,
mis nõudis IDF-i taandumist territooriumilt, sh Gaza põhjaosast.
Kaitseminister Gallant ütles,
et Iraan ähvardab Iisraeli saatkondi kogu maailmas,
kuid et riik on ka valmis mis tahes stsenaariumideks Iraani poolt.
Iraani riigimeedia avaldas pilte rakettidest,
mis võivat tabada mis tahes Iisraeli osi.
See toimus pärast seda, kui Iraani juhtkond lubas kätte maksta
7 Revolutsioonikaardi liikme surma eest rünnakus,
milles ta süüdistab juudiriiki.
Iraani ülemjuhi Ali Khamenei nõuniku Yahua Rahim Dafavi sõnul
pole sionistliku režiimi saatkonnad enam turvalised,
teatas Iraani uudisteagentuur ISNA, lisades,
et Teheran peab vastasseisu Iisraeliga seaduslikuks ja õigeks meetmeks.
Uudisteagentuur avaldas ka pildi,
millel on kujutatud üheksa erinevat Iraani raketitüüpi,
mis kõik olevat võimelised Iisraeli tabama.
Kaitseminister Yoav Gallant ütles omalt poolt,
et Iisrael on valmistanud ette tõhusaid vastumeetmeid
mis tahes Iraani rünnakule. Eelmisel neljapäeval tühistas IDF
kõik aktiivsete võitlussõdurite puhkused, hoolimata sellest,
et Tagalarinde juhtkond ei andnud avalikkusele konkreetseid juhiseid.
Päev varem teatas IDF,
et tugevdab õhutõrjet ja kutsub reservväelasi tagasi teenistusse.
ÜRO peasekretär Antonio Guterres esines taas avalikkuses videoga,
milles ta mõistis hukka Hamasi ja süüdistas ka Iisraeli.
"Miski ei saa õigustada Hamasi 7. oktoobri õudust," ütles ta videos.
7. oktoober on Iisraeli ja maailma jaoks valus päev," ütles ta.
"ÜRO ja mina isiklikult leiname koos iisraellastega 1 200 inimest,
sealhulgas paljusid naisi ja lapsi, kes tapeti külmavereliselt,"
ütles Guterres oma X-kontole postitatud videos.
"Miski ei õigusta Hamasi põhjustatud õudust.
Ma mõistan veel kord hukka seksuaalvägivalla,
tsiviilisikute piinamise ja röövimise, tsiviilobjektide tulistamise rakettidega
ja inimkilpide kasutamise
ning kutsun üles vabastama tingimusteta kõiki pantvange,
keda Hamas ja teised relvastatud rühmitused siiani vangis hoiavad."
Peasekretär Guterrese avalduse eriline väärtus ilmnes pärast seda,
kui ta oli korduvalt kritiseerinud Iisraeli sõjaliste jõupingutuste eest,
mis on suunatud terrorirühmituse Hamas väljatõrjumiseks Gazast.
Vaid kaks nädalat pärast oktoobrikuu rünnakut
andis peasekretär selgelt mõista,
et Iisraeli ajaloo kõige surmavamad terrorirünnakud on mõistetavad,
väidetavalt palestiinlaste rõhumise tõttu Iisraeli poolt.
Hamasi rünnakud ei toimunud vaakumis, ütles Guterres toona.
"Palestiinlased on olnud 56-aastase repressiivse okupatsiooni objektiks.
Nad on näinud, kuidas nende maad on neelanud asundused
ja nad on allutatud vägivallale, nende majandus on alla surutud,
nende rahvas sunniti oma maalt lahkuma
ja nende kodud lammutati.
Nende lootused poliitilise lahenduse leidmiseks oma raskele olukorrale
on kadunud," lisas ta toona.
Kõlas ka teisi arvamusi, tegelikult peaaegu samal ajal.
Sest Mosab Hassan Yousef, Hamasi ühe asutajaliikme poeg,
kes kannab nime Hamasi poeg,
ütles Ameerika saatele Dr Phil antud teleintervjuus,
et palestiinlastel pole mingit vahet.
Mosab Hassan Yousef rääkis avalikult
Palestiina ühiskonnas valitsevast avalikust juutide vihkamisest,
mõistes samal ajal hukka Palestiina-meelsed aktivistid.
Intervjueerija küsimuse peale,
mida talle lapsena Palestiina ühiskonnas õpetati,
rääkis Mosab Yousef kõigepealt juutide süstemaatilisest vihkamisest
moslemiühiskonnas laiemalt.
"Selles kultuuris on palju vihkamist juutide vastu. See ei ole saladus.
Tegelikult on moslemite uskumussüsteemil juutidega
põhimõtteline probleem.
Neil pole muud põhjust peale usulis-ideoloogilise põhjuse.
Islamitekstid ütlevad, et Muhhamedil oli probleeme juutidega
ja Muhhamed on nende prohvet, nii et nad käivad tema jälgedes.
Mosab, keda nimetatakse ka Roheliseks Printsiks, väitis,
et 7. oktoobri rünnakul olid usulised motiivid.
Ta ütles ka, et paljude moslemite silmis on see endiselt püha sõda.
Dr Phil näitas seejärel videoklippi UNRWA õpetajatest,
kes õpetavad Gaza lapsi juute vihkama.
Videol on näha alla 8-aastaseid lapsi, kes läbivad sõjalist väljaõpet.
Intervjuu käigus räägivad mitmed lapsed oma soovist tappa juute.
Kui neilt küsiti tagasipöördumisõiguse kohta, vastas üks poiss:
"See tähendab juutide kividega viskamist ja juutide tapmist."
Yousef ütles, et vanemad julgustavad oma lapsi
selle eesmärgi nimel surema.
Mosab Hassan Yousef kommenteeris ka "Vaba Palestiina"
ehk "Palestiina jõest mereni" meeleavaldajaid,
nimetades neid idiootideks, kuna nad ei teadvat, mida toetavad.
Tema sõnul toetavad need aktivistid koletist,
kes surub kogu Lähis-Ida globaalse sõja suunas.
Lisaks väitis ta, et ükski Palestiina-meelne aktivist ja rühmitus
ei ole kunagi hukka mõistnud Hamasi oktoobrikuiseid hirmutegusid.
Mosab Yousef jätkas,
et tema arvates on Hamas kogu tsivilisatsiooni vaenlane.
Lõpetuseks ütles ta, et on raevus sellise Palestiina aktivismi üle,
mida ta peab hullumeelsuseks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!